જામનગર : કોરોના હોસ્પિટલમાં મૃત્યુ વિસ્ફોટ યથાવત,૧૧૭ દર્દીઓના મોત,જાણો સમગ્ર સિઝનની સ્થિતિ | Jamnagarupdates
Home Dwarka Jamnagar જામનગર : કોરોના હોસ્પિટલમાં મૃત્યુ વિસ્ફોટ યથાવત,૧૧૭ દર્દીઓના મોત,જાણો સમગ્ર સિઝનની સ્થિતિ
જામનગર : જામનગર જિલ્લામાં કોરોના નું સંક્રમણ કાબુ બહાર વહ્યું ગયું છે અને છેલ્લા એક સપ્તાહ થી કોરોના નુ ભયાનક રૂપ જોવા મળ્યા પછી આજે પણ કોરોનાની ભયજનક સ્થિતી જોવા મળી રહી છે. અને કોરોના ના દર્દીઓ ના મૃત્યુનો આંકડો આજે ૧૧૭ ને વટાવી ગયો હોવાથી ભારે હાહાકાર મચી ગયો છે. એટલું જ માત્ર નહીં કોરોના પોઝિટિવ દર્દીઓનો આંકડો આજે પણ ૭૦૦ ના આંકને વટાવી ગયો છે.
જામનગર શહેરના ૩૮૬ પોઝિટિવ કેસ નોંધાયા છે, ઉપરાંત જામનગરના ગ્રામ્ય વિસ્તારમાં કોરોનાનો આંકડો ૩૦૦ ને પાર પહોંચ્યો છે. અને ૩૧૫ પોઝિટિવ કેસ નોંધાયા છે. જેથી સમગ્ર જિલ્લામાં કોરોના નો વિસ્ફોટ થયેલો જોવા મળી રહ્યો છે, અને લોકોએ અત્યંત સાવચેત રહેવું જરૂરી છે. જયારે શહેરના ૩૬૭ અને ગ્રામ્યના ૨૪૮ સહિત ૬૧૫ દર્દીઓને જી.જી. હોસ્પિટલમાંથી રજા આપવામાં આવી છે.
જામનગર જિલ્લામાં ગઇકાલે સાંજ થી આજે સાંજ સુધીમાં છેલ્લા ૨૪ કલાક દરમિયાન કોરોના ના કારણે સરકારી જી.જી.હોસ્પિટલમાં ૧૧૭ દર્દીઓના મૃત્યુ નિપજ્યા છે. જેથી જિલ્લામાં કુલ મૃત્યુ નો આંક ૨,૭૪૧ નો થયો છે.
સાથોસાથ કોરોના ના કેસો માં પણ જબરો ઉછાળો આવ્યો છે. અને છેલ્લા ૨૪ કલાક દરમિયાન જામનગર શહેરના ૩૮૬
પોઝિટિવ કેસ નોંધાયા હોવાથી જામનગર શહેરનો કુલ કોરોના પોઝિટિવ દર્દીઓનો આંકડો ૧૪,૬૦૫ નો થયો છે. જ્યારે ગ્રામ્ય વિસ્તારના ૩૧૫ પોઝિટિવ કેસ નોંધાયા હોવાથી જામનગર ગ્રામ્યનો કુલ આંકડો ૭,૦૭૧ નો થયો છે. અને સમગ્ર જિલ્લામાં કોરોના સંક્રમિત દર્દીઓનો આંકડો ૨૧,૦૦૦થી વધુ નો થયો છે કુલ ૨૧,૮૮૪ લોકો કોરોના સંક્રમિત થયા છે. સાથોસાથ મૃત્યુનો દર પણ ખૂબ જ વધી ગયો છે અને અત્યાર સુધીમાં કોરોના ના કારણે ૨,૭૪૧ થી વધુ દર્દીઓ કોરોના ની સારવાર દરમિયાન મૃત્યુ પામ્યા છે.
ઉપરાંત છેલ્લા ૨૪ કલાક દરમિયાન જામનગર શહેરના ૩૬૭ અને ગ્રામ્યના ૨૪૮ મળી ૬૧૫ દર્દીઓને રજા આપવામાં આવી છે.
Previous articleજામનગર : મહિલા એસડીએમની ટીમે મેડીકલ કોલેજની કેન્ટીનનો કબજો લીધો, જાણો કેમ ?
Next articleતંદુરસ્તી : સ્વસ્થ શરીર માટે જરુરી છે હિમોગ્લોબીન, કેવી ભૂમિકા છે માનવશરીરમાં ? જાણો વિસ્તારથી